Source: https://bihorstiri.ro/se-incheie-si-handbalul-csm-oradea-are-sansa-promovarii/
Timestamp: 2020-08-12 13:04:02+00:00

Document:
BihorStiri.ro Se încheie și handbalul! CSM Oradea are șansa promovării! - BihorStiri.ro
Se încheie și handbalul! CSM Oradea are șansa promovării!
mai 19, 2020 Pop Florin Actualitate, Sport 0 2428 vizualizari
Luni, Consiliul de Administrație al Federației Române de Handbal a avut o nouă ședință. În cadrul acesteia s-au validat hotărârile Comitetului Director, așa cum se prezintă prin intermediul site-ului oficial al forului de specialitate.
Referitor la Divizia A – al 2-lea eșalon al țării, acolo unde este angrenată CSM Oradea – pentru promovarea în primul eșalon s-au stabilit următoarele:
Cu 12 voturi „pentru” și 4 voturi „împotrivă” se aprobă închiderea clasamentelor în seriile Diviziei A-masculin și feminin conform clasamentului actual, cu criteriile de departajare finală.
Cu 14 voturi „pentru” și 2 voturi „împotrivă” se aprobă ca promovarea să se realizeze în urma disputării unui turneu final, la care să participe cele mai bine 8 echipe clasate în clasamentul aprobat anterior (între care se numără și CSM Oradea), turneu ce se va desfășura după minim 30 de zile de la reluarea antrenamentelor în sală.
Reamintim că până la ora publicării acestui text sportul de sală nu s-a reluat și este neclar când se va întâmpla acest lucru. Așadar, echipa de handbal CSM Oradea, similar celorlalte jocuri sportive din cadrul clubului, nu și-a reluat activitatea.
csm oradea, handbal, sansa promovarii, sezon incheiat
Aproape 100 de participanți la trafic care nu au respectat legislația rutieră, sancționați de polițiștii rutieri în acțiune, în ultimele 24 de ore Situația, la zi, COVID-19 în Bihor

References: CSM 
 CSM 
 CSM 
 CSM 
 CSM 

csm